Rikunarita-ORG/Wikinium huggingface dataset:
# అమ్రీష్ పురి

|  |
| --- |
| **అమ్రీష్ పురి** |
|  హిందీ చిత్రము ది హీరో: లవ్ స్టోరీ ఆఫ్ ఎ స్పై ప్రదర్శనా వేదిక వద్దనున్న అమ్రీష్ పురి |
| **జన్మ నామం** | అమ్రీష్ లాల్ పురి |
| **జననం** | (1932-06-22)1932 జూన్ 22
 |
| **మరణం** | 2005 జనవరి 12 ముంబై, మహారాష్ట్ర, భారతదేశం
 |
| **ఇతర పేర్లు** | మొగాంబో
 |
| **క్రియాశీలక సంవత్సరాలు** | 1970–2005
 |
| **భార్య/భర్త** | ఊర్మిళా దివేకర్ (1957-2005) (అతని మరణం వరకూ)
 |
| **పిల్లలు** | రాజీవ్, నమ్రత
 |
| **Filmfare Awards** |
|  |
| ఉత్తమ సహాయ నటుడు: మేరీ జంగ్ (1986) ఉత్తమ సహాయ నటుడు: ఘటక్ (1997) ఉత్తమ సహాయ నటుడు: విరాసత్ (1998) |

**అమ్రీష్ పురి** (జూన్ 22, 1932 - జనవరి 12, 2005) ప్రముఖ భారతీయ నటుడు. ఇతని సోదరులు మదన్ పురి, చమన పూరి కూడా భారతదేశ ప్రముఖ నటులు. ఇతడు తెలుగులో ఎన్నో విజయవంతమైన చిత్రాలలో నటించాడు.
ప్రతినాయకుడి పాత్ర లో లీనమై అతడు అంతగొప్పగా నటించడం వల్లే, హాలీవుడ్ సినీదర్శకుడు స్పీల్బర్గ్ " ఆమ్రీష్ నా అభిమాన విలన్ . సినిమా ప్రపంచం ఇంతవరకు సృష్టించిన , ఇక ముందు సృష్టించబోయే విలన్లలో అతడే అందరికన్నా గొప్పవాడు ." అని తనిచ్చిన ఇంటర్వూలలో చాలాసార్లు అన్నాడు . (" Mogambo Amrish Puri's Birth Anniversary " Yahoo movies .22nd June 2012 . Archived from the original on 25 June 2013 . Retrieved 2 May 2013 .)

## నటించిన చిత్రాలు

### తెలుగు

* మేజర్ చంద్రకాంత్
* ఆదిత్య 369
* జగదేకవీరుడు అతిలోకసుందరి
* కొండవీటి దొంగ
* అశ్వమేధం
* ఆఖరి పోరాటం
* దళపతి

### హిందీ

1. నగీనా
2. నిశాంత్
3. *మంథన్*
4. *Mr.ఇండియా*
5. *రేష్మ ఔర్ షెరా*
6. *భూమిక*
7. *ఆరోహణ్* (1982)
8. *అర్ధ్ సత్య* (1983)
9. *తూ చోర్ మైఁ సిపాహి* (1996)
10. జుబేదా
11. గాంధీ

## పురస్కారములు

* 1968:**విజేత**: మహారాష్ట్ర రాష్ట్ర నాటక పోటీలు
* 1979:**విజేత**:సంగీత నాటక అకాడమీ పురస్కారము నాటకరంగము కోసం
* 1990:**పరిశీలన**:ఫిల్మ్ ఫేర్ ఉత్తమ సహాయ నటుడు పురస్కారము-*త్రిదేవ్* చిత్రం కోసం
* 1986:**విజేత**:ఫిల్మ్ ఫేర్ ఉత్తమ సహాయ నటుడు పురస్కారము, *మేరీ జంగ్* చిత్రం కోసం
* 1991:**విజేత**:మహారాష్ట్ర రాష్ట్ర గౌరవ పురస్కారము

* 1994:**విజేత**:సిడ్నీ చలన చిత్రోత్సవం, ఉత్తమ నటుడు పురస్కారము– *సూరజ్ కా సాత్వా ఘోడా* చిత్రం కోసం
* 1994:**విజేత**:సింగపూర్ అంతర్జాతీయ చలన చిత్రోత్సవం, ఉత్తమ నటుడు పురస్కారము– *సూరజ్ కా సాత్వా ఘోడా* చిత్రం కోసం
* 1996:**పరిశీలన**:ఫిల్మ్ ఫేర్ ఉత్తమ ప్రతినాయకుడు పురస్కారము, *కరణ్-అర్జున్* చిత్రం కోసం
* 1996:**పరిశీలన**:ఫిల్మ్ ఫేర్ ఉత్తమ సహాయ నటుడు పురస్కారము-*దిల్ వాలే దుల్హనియా లేజాయేంగే* చిత్రం కోసం
* 1993:**పరిశీలన**:ఫిల్మ్ ఫేర్ ఉత్తమ సహాయ నటుడు పురస్కారము-*ముస్కురాహట్* చిత్రం కోసం
* 1994:**పరిశీలన**:ఫిల్మ్ ఫేర్ ఉత్తమ సహాయ నటుడు పురస్కారము-*గర్దిష్* చిత్రం కోసం
* 1997:**విజేత**:ఫిల్మ్ ఫేర్ ఉత్తమ సహాయ నటుడు పురస్కారము-*ఘటక్* చిత్రం కోసం
* 1997:**విజేత**:స్టార్ స్క్రీన్ ఉత్తమ సహాయ నటుడు పురస్కారము-*ఘటక్* చిత్రం కోసం
* 1999:**పరిశీలన**:ఫిల్మ్ ఫేర్ ఉత్తమ ప్రతినాయకుడు పురస్కారము *కోయ్లా* చిత్రం కోసం
* 1998:**విజేత**:ఫిల్మ్ ఫేర్ ఉత్తమ సహాయ నటుడు పురస్కారము-*విరాసత్* చిత్రం కోసం
* 1998:**విజేత**:స్టార్ స్క్రీన్ ఉత్తమ సహాయ నటుడు పురస్కారము-*విరాసత్* చిత్రం కోసం
* 2000:**పరిశీలన**:ఫిల్మ్ ఫేర్ ఉత్తమ ప్రతినాయకుడు పురస్కారము *బాద్షా* చిత్రం కోసం
* 2002:**పరిశీలన**:ఫిల్మ్ ఫేర్ ఉత్తమ ప్రతినాయకుడు పురస్కారము *గదర్-ఏక్ ప్రేమ్ కథా* చిత్రం కోసం

## బయటి లింకులు

* ఇంటర్నెట్ మూవీ డేటాబేసు లో అమ్రీష్ పురి పేజీ
* రీడిఫ్.కామ్ నివాళి
* టైమ్స్ ఆఫ్ ఇండియా నివాళి

## మూలాలు
# చారుహాసన్

| శ్రీనివాసన్ చారుహాసన్ |
| --- |
| జననం |  (1931-01-05) 1931 జనవరి 5 పరమకుడి, మద్రాసు ప్రెసిడెన్సీ |
| వృత్తి | నటుడు, దర్శకుడు, నిర్మాత, రచయిత |
| పిల్లలు | సుహాసిని నందిని సుభాషిణి |
| బంధువులు | కమల్ హాసన్ (తమ్ముడు) మణి రత్నం (అల్లుడు) అను హాసన్ శృతి హాసన్ అక్షర హాసన్ |

**చారుహాసన్** ఒక ప్రముఖ భారతీయ సినీ, టీవీ నటుడు, దర్శకుడు, మాజీ న్యాయవాది. ఆయన తమిళ, కన్నడ, తెలుగు, మలయాళ, హిందీ సినిమాలలో నటించాడు. 1987 లో గిరీష్ కాసరవెల్లి దర్శకత్వంలో వచ్చిన *తబరన కథె* అనే కన్నడ సినిమాకు గాను జాతీయ ఉత్తమ నటుడి పురస్కారాన్నీ, కర్ణాటక ప్రభుత్వం తరపున కూడా ఉత్తమ నటుడి పురస్కారం అందుకున్నాడు. ప్రముఖ నటుడు కమల్ హాసన్ కు ఈయన అన్న అవుతాడు. సుహాసినికి తండ్రి.

## నటించిన చిత్రాల పాక్షిక జాబితా

### తెలుగు

* భేతాళుడు (2016)
* నీలాంబరి (2002)
* వీరా (1995)
* అంకితం (1990)

## మూలాలు
# సోనూ వాలియా

| సోనూ వాలియా |
| --- |
| 2013లో సోనూ వాలియా |
| జననం | న్యూ ఢిల్లీ, భారతదేశం |
| వృత్తి | నటి |
| భార్య / భర్త | సూర్య ప్రతాప్ సింగ్ (1995-2009 మరణం వరకు) |
| పురస్కారాలు | *ఖూన్ భరీ మాంగ్* 1988కి ఫిల్మ్‌ఫేర్ ఉత్తమ సహాయ నటి అవార్డు |

**సోనూ వాలియా** ఒక భారతీయ మాజీ నటి, మోడల్, సౌందర్య పోటీ టైటిల్ హోల్డర్, ఆమె ఫెమినా మిస్ ఇండియా యూనివర్స్ 1985ను గెలుచుకుంది. ఆమె పుట్టిన పేరు సంజీత్ కౌర్ వాలియా. ఆమె ఖూన్ భారి మాంగ్ (1988) చిత్రంలో తన పాత్రకు బాగా ప్రసిద్ది చెందింది, దీనికి ఆమె ఉత్తమ సహాయ నటిగా ఫిల్మ్ఫేర్ అవార్డు గెలుచుకుంది.

సైకాలజీ గ్రాడ్యుయేట్, జర్నలిజం విద్యార్థి అయిన వాలియా మోడలింగ్ ను చేపట్టి ఫెమినా మిస్ ఇండియా పోటీలో టైటిల్ గెలుచుకుని మిస్ యూనివర్స్ 1985 భారతదేశానికి ప్రాతినిధ్యం వహించింది.

## కెరీర్

సోనూ వాలియా 1985లో మిస్ ఇండియా పోటీలో గెలిచి మిస్ యూనివర్స్ 1985 పోటీ చేయడానికి వెళ్ళింది.

## వ్యక్తిగత జీవితం

సోనూ వాలియా, హోటలు యజమాని, భారతీయ చిత్ర నిర్మాత అమెరికాలో నివసిస్తున్న ఎన్ఆర్ఐ అయిన సూర్య ప్రతాప్ సింగ్ ను వివాహం చేసుకుంది. ఆమె 2009లో మరణించింది.

## ఫిల్మోగ్రఫీ

| సంవత్సరం
 | సినిమా
 | పాత్ర
 | గమనిక
 |
| --- | --- | --- | --- |
| 1986
 | *షార్ట్* | మోడల్
 |  |
| 1988
 | *ఖూన్ భరీ మాంగ్* | నందిని
 | ఉత్తమ సహాయ నటిగా ఫిల్మ్ఫేర్ అవార్డు
 |
| *అకార్న్* | ప్రియా
 |  |
| 1989
 | *అప్నా దేశ్ పరాయ్ లాగ్* | నీతా దాస్
 |  |
| *మహదేవ్* | నర్తకి
 |  |
| *టూఫాన్* |  |  |
| *క్లర్క్* | సోనూ
 |  |
| 1990
 | *మహా-సంగ్రామ్* | నీలం
 |  |
| *తేజ.* | హీనా
 |  |
| *హాటిమ్ తాయ్* | సాయిరా
 |  |
| *అగ్నికాల్* | మేరీ డిసౌజా
 |  |
| 1991
 | *నంబ్రి ఆద్మీ* | పారో
 |  |
| *ఖేల్* | తారా జైసింగ్
 |  |
| *హాక్* | అల్పనా-స్వామి కుమార్తె
 |  |
| *ప్రతేకర్* | ఉమా సింగ్
 |  |
| *దళపతి* | నర్తకి
 | తమిళ చిత్రం పాటలో ప్రత్యేక పాత్ర
 |
| *స్వార్గ్ జైసా ఘర్* | దేవకి
 |  |
| *రూపే దస్ కరోడ్* |  |  |
| *జీవన్ దాత* | ప్రియా సింగ్ (శివరామ్ కుమార్తె)
 |  |
| 1992
 | *తహల్కా* | జెన్నీ డి కోస్టా
 |  |
| *దిల్ ఆష్నా హై* | సల్మా ఎ. బేగ్
 |  |
| *నిష్చాయ్* | పార్వతి
 |  |
| 1993
 | *సాహిబా* | రాజకుమారి రాజీ
 |  |
| 1994
 | *మహాక్షత్రియా* | కన్నడ సినిమా
 |  |
| *అనారి దాదా* |  |  |
| 1995
 | *జల్లాద్* |  |  |
| *ఫౌజీ* | లజ్జవంతి (లాజో)
 |  |
| 1996
 | *యష్* | శ్రీమతి కల్పనా రాయ్
 |  |
| 1998
 | *సర్బన్స్ డాని గురు గోవింద్ సింగ్* | బేగమ్ సాహిబా
 |  |
| 2001
 | *కసమ్* | బిజ్లీ
 |  |
| 2005
 | *సూర్యకాంత్* |  |  |
| 2008
 | *జై మా షెరావాలి* | దేవి మా షెరావాలి
 | సోనూ ప్రతాప్ వాలియా గా పేరు
 |

## మూలాలు
# పి.ఎల్. నారాయణ

| పి. ఎల్. నారాయణ |
| --- |
|  |
| జననం | పుదుక్కోట్టై లక్ష్మీ నారాయణ (1935-09-10)1935 సెప్టెంబరు 10 బాపట్ల |
| మరణం | 1998 నవంబరు 3(1998-11-03) (వయసు: 63) |
| వృత్తి | నటుడు |

**పి.ఎల్.నారాయణ** గా పేరుపొందిన **పుదుక్కోటై లక్ష్మీనారాయణ** (సెప్టెంబర్ 10, 1935 - నవంబరు 3, 1998) విలక్షణమైన నటుడు, రచయిత, నాటక ప్రయోక్త. సినిమాల్లోకి ప్రవేశించక మునుపు నాటక రచయితగా, నటుడిగా పని చేశాడు. సినిమాల్లో ఈయన ఎక్కువగా సహాయ పాత్రలు, కొన్ని హాస్య ప్రధానమైన పాత్రలు పోషించాడు. 1992 లో యజ్ఞం అనే సినిమాలో నటనకు గాను ఉత్తమ సహాయ నటుడిగా జాతీయ పురస్కారం అందుకున్నాడు. కుక్క, నేటి భారతం, మయూరి, రేపటి పౌరులు సినిమాల్లో ఉత్తమ సహాయ నటుడిగా నంది పురస్కారాలు అందుకున్నాడు.

## జననం

ఈయన సెప్టెంబర్ 10, 1935లో బాపట్లలో జన్మించాడు.

## సినిమాలు

ఖైదీ సినిమాలో చిరంజీవి తండ్రి పాత్రలో నటించాడు. టి. కృష్ణ దర్శకత్వం వహించిన అన్ని సినిమాల్లో ఆయన నటించాడు. ఆర్. నారాయణ మూర్తి సినిమాల్లో ఆయన రచయితగా పనిచేశాడు.

## పురస్కారాలు

తెలుగు సినిమా యజ్ఞంలో అప్పలనాయుడుగా నటించి జాతీయస్థాయిలో ఉత్తమ సహాయ నటుడిగా కేంద్రప్రభుత్వ అవార్డు అందుకున్నారు. ఈయన కుక్క చిత్రంలోని వేషానికి ఉత్తమ సహాయనటుడిగా, మయూరి చిత్రంలో వేషానికి ఉత్తమ కారెక్టర్ నటుడిగా నంది అవార్డులు గెలుపొందాడు. అర్ధరాత్రి స్వతంత్రం చిత్రానికి ఉత్తమ సంబాషణల రచయితగా నంది అవార్డు పొందాడు.

## మరణం

ఈయన తన అరవై మూడో ఏట ఆకస్మికంగా 1998 సంవత్సరం, నవంబరు 3 న మరణించాడు.

## చిత్ర సమాహారం

* ఆయుధం (1990)
* రేపటి పౌరులు (1986)
* దశ తిరిగింది (1979)
* ఎర్రమల్లెలు (1981)
* అర్ధరాత్రి స్వతంత్రం (1986)
* గణేష్ (1996)
* జీవనవేదం (1993)
* ఘరానా మొగుడు (1992)
* కర్తవ్యం (1991)
* ఎర్ర మందారం (1991)
* విజయ్ (1989)
* ఇంద్రుడు చంద్రుడు (1989)
* రుద్రవీణ (1988)
* పుష్పకవిమానం (1988)
* ఊరేగింపు (1988)
* స్వయంకృషి (1987)
* ప్రతిఘటన (1986)
* చట్టంతో పోరాటం (1985)
* దేశంలో దొంగలు పడ్డారు (1985)
* దేవాలయం (1985)
* రెండు రెళ్ళు ఆరు (1985)
* వందేమాతరం (1985)
* మయూరి (1984)
* ఖైదీ (1983)
* గూఢచారి నెం.1 (1983)
* ఆలయశిఖరం (1983)
* మరో మాయాబజార్ (1983)
* నేటి భారతం (1983)
* ఇంట్లో రామయ్య వీధిలో కృష్ణయ్య (1982)
* నిరీక్షణ (1982)
* చట్టానికి కళ్ళులేవు (1981)
* గడసరి అత్త సొగసరి కోడలు (1981)
* కుక్క (1980)
* జాతర (1980)
* కుక్క కాటుకు చెప్పు దెబ్బ (1979)
* మరో చరిత్ర (1978)

## మూలాలు
# వాసిరెడ్డి ప్రదీప్ శక్తి

**వాసిరెడ్డి ప్రదీప్ శక్తి** సినిమా నటుడు, దర్శకుడు, వ్యాపారవేత్త. నాయకుడు(1987) సినిమాలో కరడుగట్టిన పోలీస్ అధికారి పాత్రతో పాపులర్ అయిన ఈయన పలు సినిమాల్లో ప్రతినాయక పాత్రలలోను, హాస్య పాత్రలలోను రాణించాడు. సినిమా రంగంలో అవకాశాలు బాగానే ఉన్న తరుణంలో 1993లోనే నటనకు స్వస్తిచెప్పి అమెరికాలోని న్యూయార్క్ లో హోటల్ వ్యాపారం ప్రారంభించాడు

## విశేషాలు

ఇతడు గుంటూరులోని లక్ష్మీపురానికి చెందినవాడు.ఇతని తల్లి దండ్రులు సీతాదేవి, నాగేశ్వరరావు. తండ్రి గుంటూరులో డాక్టర్‌గా పనిచేశాడు. ఇతడు పి.యు.సి వరకు చదువుకున్నాడు. మద్రాసులోని ఫిల్మ్‌ ఇన్‌స్టిట్యూట్‌లో మొదటి బ్యాచ్‌లో నటనలో శిక్షణ పొందాడు. అంతులేని కథ సినిమాలో బస్ కండక్టర్‌గా మొదటిసారి తెరమీద కనిపించాడు. తరువాత కొన్ని సినిమాలకు కెమెరా అసిస్టెంట్‌గా పనిచేశాడు. నాయకుడు సినిమాలో క్రూరమైన ఇన్‌స్పెక్టర్ పాత్రలో నటించడంతో అతనికి తెలుగు, తమిళ, కన్నడ, మలయాళ చిత్రాలలో వరుసగా ఇన్‌స్పెక్టర్ పాత్రలే లభించాయి. దానితో విసుగు చెంది వంశీ లేడీస్ టైలర్ చిత్రంతో హాస్యపాత్రలను ధరించడం మొదలు పెట్టాడు. ఇతడు సుమారు 170 చిత్రాలలో నటించాడు. రొటీన్ పాత్రలతో విసుగు చెంది నటనారంగాన్ని వదలుకొని 1990లలో అమెరికాలోని న్యూజెర్సీలో హోటల్ వ్యాపారంలో స్థిరపడ్డాడు. చింతకాయల రవితో సినిమాలలో పునఃప్రవేశం చేశాడు. ఇతడు చివరగా సుబ్రమణ్యం ఫర్ సేల్ సినిమాలో నటించాడు. ఇతడు కలియుగ విశ్వామిత్ర సినిమాకు దర్శకత్వం కూడా వహించాడు.

## తెలుగు సినిమాల జాబితా

* అంతులేని కథ(1976)
* ఆలాపన (1985)
* లేడీస్ టైలర్ (1985)
* నాయకుడు (1987)
* చెట్టుకింద ప్లీడరు (1989)
* ప్రేమ (1989)
* అగ్గిరాముడు(1990)
* అన్న-తమ్ముడు(1990)
* ఏప్రిల్ 1 విడుదల (1991)
* చిత్రం భళారే విచిత్రం(1991)
* గుణ(1991)
* శ్రీ ఏడుకొండలస్వామి (1991)
* చక్రవ్యూహం(1992)
* బ్రహ్మ (1992)
* పరుగో పరుగు (1994)
* చింతకాయల రవి (2008)
* గోపి గోపిక గోదావరి (2009)
* సుబ్రహ్మణ్యం ఫర్ సేల్ (2015)

## మరణం

ఇతడు 2016, ఫిబ్రవరి 20న అమెరికాలో గుండెపోటుతో కన్నుమూశాడు.

## మూలాలు

## బయటి లింకులు

* ఇంటర్నెట్ మూవీ డాటాబేస్‌లో ప్రదీప్ శక్తి పేజీ
# మనోజ్ కె. జయన్

| మనోజ్ కె. జయన్ |
| --- |
| 2016లో మనోజ్ కె. జయన్ |
| జననం | మనోజ్ కడంపూత్రమదం జయన్  (1966-03-15) 1966 మార్చి 15 కొట్టాయం, కేరళ, భారతదేశం |
| జాతీయత | భారతీయుడు |
| పాఠశాల/కళాశాలలు | సదరన్ ఫిల్మ్ ఇన్‌స్టిట్యూట్, త్రివేండ్రం |
| క్రియాశీలక సంవత్సరాలు | 1988–ప్రస్తుతం |
| భాగస్వామి | ఊర్వశి (m.2000; div.2008) ఆశ (m.2011-ప్రస్తుతం) |
| పిల్లలు | తేజలక్ష్మి (కుమార్తె) (b.2001) అమృత్ (కుమారుడు) (b.2012) |
| తల్లిదండ్రులు | కె. జి. జయన్ (తండ్రి) వి. కె. సరోజిని (తల్లి) |

**మనోజ్ కె. జయన్** మలయాళం, తమిళ చిత్రసీమలకు చెందిన భారతీయ నటుడు. ఆయన కొన్ని తెలుగు, కన్నడ చిత్రాలను కూడా చేసాడు. దక్షిణ భారత సినిమాలలోనే కాక బాలీవుడ్ చిత్రంలో కూడా నటించాడు.

సర్గం (1992)లో హరిహరన్ "కుట్టన్ థంపురాన్", పజాస్సి రాజా (2009)లో "తలక్కల్ చందు", ఫరూక్ అబ్దుల్ రహిమాన్ కలియాచన్‌లోని "కుంజీరామన్" పాత్రలకుగాను ఆయనకు రెండవ ఉత్తమ నటుడిగా మూడు కేరళ రాష్ట్ర చలనచిత్ర అవార్డులు వరించాయి. "కుట్టన్ తంపురన్" (సర్గం), "తిరుమంగళత్ నీలకందన్ నంబూతిరి" (పెరుమ్తచ్చన్), "కుంజున్ని నంబూతిరి" (పరిణయం), "ఉన్నికృష్ణన్" (వెంకళం), "అనంతకృష్ణ వారియర్" (సోపానం), "దిగంబరన్" (ఆనంద), "తలక్కల్ చందు" (పఝస్సి రాజా) చిత్రాలలో ఆయన నటించాడు.

ఆయన జయ-విజయ కాంబోలో గాయకుడు జయన్ కుమారుడు. ఆయన గాయకుడు కూడా.

## బాల్యం, విద్యాభ్యాసం

ఆయన 1966 మార్చి 15న కేరళలోని కొట్టాయం జిల్లాలో ప్రసిద్ధ కర్నాటక సంగీత విద్వాంసుడు, పద్మశ్రీ అవార్డు గ్రహీత కె. జి. జయన్, ఉపాధ్యాయురాలు వి.కె. సరోజిని దంపతులకు జన్మించాడు. ఆయనకి ఒక అన్నయ్య బిజు కె జయన్ (సంగీతకారుడు) ఉన్నాడు. మనోజ్ కె. జయన్ తన ప్రాథమిక విద్య సెయింట్ జోసెఫ్ కాన్వెంట్, కొట్టాయంలో, సేక్రేడ్ హార్ట్ మౌంట్ నుంచి హై స్కూల్ విద్య, ప్రభుత్వ కళాశాల, కొట్టాయం (నట్టకం) నుండి ప్రీ-యూనివర్శిటీ డిగ్రీని పూర్తిచేసాడు. తర్వాత ఆయన నటన నేర్చుకునేందుకు త్రివేండ్రంలోని సదరన్ ఫిల్మ్ ఇన్‌స్టిట్యూట్‌లో చేరాడు, అయితే శిక్షణను మధ్యలోనే ఆపేసాడు.

## ఫిల్మోగ్రఫీ (తెలుగు)

| సంవత్సరం
 | సినిమా
 | పాత్ర
 | నోట్స్
 |
| --- | --- | --- | --- |
| 1993
 | *సరిగమలు* | కిట్టప్ప
 |  |
| 2003
 | *వీడే* | వెంకటేశ్వరరావు
 |  |
| 2006
 | *నాయుడు LLB* |  |  |
| 2008
 | *శౌర్యం* | శివరాం గౌడ్
 |  |
| 2022
 | *సెల్యూట్* | అజిత్‌ కరుణాకర్‌, డీఎస్పీ
 |  |

## వ్యక్తిగత జీవితం

ఆయన 2000 మే 2న సినీ నటి ఊర్వశిని వివాహం చేసుకున్నాడు. వారికి తేజలక్ష్మి అనే కుమార్తె 2001లో జన్మించింది. అయితే 2008లో వారు విడాకులు తీసుకున్నారు. తరువాత, ఆయన ఆశాను 2011 మార్చి 2న వివాహం చేసుకున్నాడు. వారికి 2012 డిసెంబరు 30న కుమారుడు అమృత్‌ జన్మించాడు.

## మూలాలు
# చలసాని గోపి

చలసాని గోపి
**చలసాని గోపి** చలనచిత్ర నిర్మాత. ఇతడు 1944, ఏప్రిల్ 15న కృష్ణా జిల్లా, పామర్రు మండలానికి చెందిన పెదమద్దాలి గ్రామంలో జన్మించాడు.

## సినిమా రంగం

ఇతడు వెంకటేశ్వర వైభవం చిత్రంలో భాగస్వామిగా సినీ నిర్మాణరంగంలోకి ప్రవేశించాడు. ప్రయోగాత్మక చిత్రాల నిర్మాతగా ప్రసిద్ధి చెందాడు.అతను గోపీ ఆర్ట్ పిక్చర్స్ బ్యానర్ పై చిత్రాలనునిర్మించాడు.

ఇతడు నిర్మించిన సినిమాలు:

1. కృష్ణవేణి - 1974
2. చిలకమ్మ చెప్పింది - 1977
3. కుక్క కాటుకు చెప్పు దెబ్బ - 1979
4. గజదొంగ - 1981
5. దొంగ రాముడు - 1988
6. చిన్న అల్లుడు - 1993
7. దొంగా పోలీస్ - 1992
8. అడవి దొంగ - 1985
9. కుర్రాడు బాబోయ్ - 1995

మూత్రపిండాల పనిచేయకపోవడం వల్ల 2003 ఆగస్టు 23 న మరణించాడు. అసోసియేట్ నిర్మాతగా 'శ్రీ వెంకటేశ్వర మహాత్యం' తో కెరీర్ ప్రారంభించాడు. తరువాత, అతను 'గజదొంగ' (ఎన్టీఆర్) , అడవి దొంగ (చిరంజీవి) వంటి బ్లాక్ బాస్టర్లను నిర్మించాడు.

## మూలాలు

## బయటి లింకులు

ఐ.ఎం.డి.బి పేజీ
# విజయకుమార్ (నటుడు)

| విజయ కుమార్ |
| --- |
|  |
| జననం | పంచాక్షరం రంగసామి  (1943-08-29) 1943 ఆగస్టు 29 నట్టుచాలై, పట్టుకొట్టై, తమిళనాడు |
| వృత్తి | నటుడు, రాజకీయ నాయకుడు |
| క్రియాశీలక సంవత్సరాలు | 1961, 1973 – ప్రస్తుతం |
| భాగస్వామి | * ముత్తుకన్ను (m.1969–ప్రస్తుతం)
* మంజుల (m.1976–2013) (మరణించే దాకా)
 |
| పిల్లలు | కవిత అనిత అరుణ్ విజయ్ వనితా విజయ కుమార్ ప్రీతా విజయకుమార్ శ్రీదేవి |
| తల్లిదండ్రులు | రంగసామి చిన్నమ్మాళ్ |

**విజయకుమార్** తమిళనాడుకు చెందిన సినిమా నటుడు, రాజకీయ నాయకుడు. తమిళ సినిమాలే కాక తెలుగు, హిందీ, మలయాళం సినిమాల్లో కూడా నటించాడు. టీవీ సీరియల్స్ లో కూడా నటించాడు.

## వ్యక్తిగతం

విజయ కుమార్ తమిళనాడులోని తంజావూరు జిల్లా, పట్టుకోట్టై తాలూకా, నట్టుచాలై అనే ఊళ్ళో రంగసామి, చిన్నమ్మాళ్ దంపతులకు జన్మించాడు. ఆయన అసలు పేరు పంచాక్షరం. సినిమాల కోసం విజయ కుమార్ గా మార్చుకున్నాడు.
ఇతని మొదటి భార్య ముత్తులక్ష్మి, రెండవ భార్య సినీనటి మంజుల. ఇతనికి మొత్తం ఆరుగురు పిల్లలు; మొదటి భార్య ద్వారా ఇద్దరు కూతుర్లు, ఒక కొడుకు; రెండవ భార్య ద్వారా ముగ్గురు కూతుర్లు. ఏకైక కొడుకు అరుణ్ విజయ్ నటుడిగా స్థిరపడి; ముగ్గురు కూతుర్లు వనిత, ప్రీత, శ్రీదేవి విజయకుమార్ కొన్ని సినిమాలలో నటించారు.

## కెరీర్

విజయ కుమార్ మొదటి సారిగా 1961 లో శ్రీవల్లి అనే తమిళ సినిమాలో బాలనటుడిగా నటించాడు. శివాజీ గణేశన్, పద్మిని ప్రధాన పాత్రలు పోషించిన ఈ సినిమాలో ఆయన బాల కుమార స్వామిగా నటించాడు.

## నటించిన తెలుగు చిత్రాలు

* గీతాంజలి (1989)
* టైగర్ శివ (1990)
* నా రూటే వేరు (1991)
* ఘరానా కూలి (1993)
* బొబ్బిలి రాయుడు (1994)
* కుర్రాడు బాబోయ్ (1995)
* యమలవ్ (1995)
* స్నేహం కోసం (1999)
* బాబా
* ఒకే ఒక్కడు
* ఖుషి (2001)
* వాసు (2002)
* మృగరాజు
* ఆహా
* యముడు (2010)
* 100% లవ్
* ప్రతిరోజూ పండగే (2019)
* ఎంత మంచివాడవురా! (2020)
* నాయకుడు (2023)

## మూలాలు
# వెన్నెలకంటి రాజేశ్వర ప్రసాద్

| వెన్నెలకంటి రాజేశ్వర ప్రసాద్ |
| --- |
| వెన్నెలకంటి రాజేశ్వర ప్రసాద్ |
| జననం | (1957-11-30)1957 నవంబరు 30 నెల్లూరు, ఆంధ్రప్రదేశ్, భారతదేశం |
| మరణం | 2021 జనవరి 5(2021-01-05) (వయసు: 63) చెన్నై, తమిళనాడు |
| మరణ కారణం | గుండెపోటు |
| నివాస ప్రాంతం | చెన్నై, తమిళనాడు |
| ఇతర పేర్లు | వెన్నెలకంటి |
| వృత్తి | 1979 లో స్టేట్ బ్యాంకు - చంద్రగిరి లో ఉద్యోగం |
| ప్రసిద్ధి | సినిమా మాటల, పాటల రచయిత |
| మతం | హిందూ |
| భార్య / భర్త | ప్రమీలాకుమారి |
| పిల్లలు | శశాంక్ వెన్నెలకంటి, రాకేందు మౌళి |
| తల్లి | పద్మావతమ్మ |

**వెన్నెలకంటి రాజేశ్వర ప్రసాద్** (నవంబరు 30, 1957 - జనవరి 5, 2021) తెలుగు సినిమా మాటల, పాటల రచయిత. ఈయన ఇంటి పేరు *వెన్నెలకంటి* గానే సుప్రసిద్ధుడు.

## జీవిత విషయాలు

వెన్నెలకంటి 1957, నవంబర్ 30న ఆంధ్రప్రదేశ్ రాష్ట్రంలోని నెల్లూరులో జన్మించాడు. విద్యాభ్యాసం కూడా నెల్లూరులోనే జరిగింది. హరికథలు, ఆధ్యాత్మిక ప్రసంగాలు వినడం అంటే చాలా ఇష్టపడేవాడు. కళాశాల రోజుల్లో "రసవినోదిని" రేడియో ప్రసంగాలు వినేవాడు. 11 ఏళ్ళకే కవితలు, పద్యాలూ రాశాడు. ‘‘భక్త దుఃఖనాశ పార్వతీశా’’ అనే మకుటంతో శతకాన్ని, ‘‘రామచంద్ర శతకం’’, ‘‘లలితా శతకం’’ కూడా రాశాడు. 1975లో విజయవాడ రేడియో కేంద్రం కవితల పోటీలలో 9 కవితలు సెలెక్టు అయ్యాయి. జంధ్యాల రాసిన ఏక్ దిన్ కా సుల్తాన్, ఈ చరిత్ర ఏ సిరాతో, ఎవ్వనిచే జనించు, దర్పణం వంటి నాటకాలలో నటించాడు.

## సినిమారంగం

1986లో నటుడు, నిర్మాత డా. ప్రభాకర్ రెడ్డి ప్రోద్బలముతో శ్రీరామచంద్రుడు సినిమాలో *చిన్ని చిన్ని కన్నయ్యకు వెన్నెల జోల* అనే పాట రాశారు పాట వ్రాసాడు. అదే గీత రచయితగా తొలి పరిచయం. అటు తరువాత 1987లో నేపథ్య గాయకుడు ఎస్. పి. బాలసుబ్రహ్మణ్యం ప్రోత్సాహంతో అన్నా చెల్లెలు సినిమాలో ‘‘అందాలు ఆవురావురన్నాయి’’ అనే పాట రాశాడు. నాయకుడు సినిమాతో అనువాదంలో ప్రవేశించాడు. ప్రేమాగ్ని సినిమాకు తెలుగులో మాటలు వ్రాసాడు. కమల్ హాసన్ నటించిన సత్యభామ సినిమాకు డబ్బింగు వ్రాసాడు. సుమారు 2000 పాటలు వ్రాసాడు.

ఇతని కుమారులు శశాంక్ వెన్నెలకంటి డబ్బింగ్ సినిమాలకు సంభాషణల రచయితగాను, రాకేందు మౌళి సినిమా గీతరచయితగాను ఎదుగుతున్నారు.

## సినిమాలు

* బిరియాని (2013)
* ఆవారా (2010)
* ఆకాశమంత (2009)
* ఒక్క మగాడు (2007)
* కొంచెం టచ్ లో ఉంటే చెపుతాను (2005)
* చంద్రముఖి (2005)
* పల్నాటి బ్రహ్మనాయుడు (2003)
* టక్కరి దొంగ (2002)
* నరసింహ నాయుడు (2001)
* టు లేడీస్ అండ్ జెంటిల్ మేన్ (2001)
* అన్నయ్య (2000)
* సమరసింహా రెడ్డి (1999)
* శీను (1999)
* తూర్పు పడమర (1998)
* అప్పాజి (1996)
* దెయ్యం (1996)
* శ్రీకృష్ణార్జున విజయం (1996)
* కుర్రాడు బాబోయ్ (1995)
* శాస్త్రి (1995)
* భైరవ ద్వీపం (1994)
* ముగ్గురు మొనగాళ్ళు (1994)
* వన్ బై టూ (1993)
* అల్లరి ప్రియుడు (1993)
* స్వాతి కిరణం (1992)
* ఆదిత్య 369 (1991)
* ఏప్రిల్ 1 విడుదల (1991)
* తేనెటీగ (1991)
* భార్గవ్ (1991)
* శ్రీరామచంద్రుడు (1989)
* చెట్టుకింద ప్లీడరు (1989)
* మహర్షి (1988)
* ఇదా ప్రపంచం (1987)

## మరణం

వెన్నెలకంటి చెన్నైలోని తన నివాసంలో 2021, జనవరి 5న గుండెపోటుతో మరణించాడు.

## మూలాలు

## ఇతర లింకులు

*
* ఇంటర్నెట్ మూవీ డేటాబేసు లో వెన్నెలకంటి రాజేశ్వర ప్రసాద్ పేజీ
# అర్జున్ సర్జా

|  |
| --- |
| **అర్జున్ సర్జా** |
|   |
| **జన్మ నామం** | అర్జున్ సర్జా |
| **జననం** |  (1964-08-15) 1964 ఆగస్టు 15  తుమకూరు కర్ణాటక
 |
| **ఇతర పేర్లు** | జెంటిల్ మాన్
 |
| **భార్య/భర్త** | నివేదిత
 |
| **పిల్లలు** | ఐశ్వర్య అర్జున్ , అంజన
 |
| **ప్రముఖ పాత్రలు** | మా పల్లెలో గోపాలుడు జెంటిల్ మాన్ శ్రీ మంజునాథ
 |

*అర్జున్ పేరున కల మరిన్ని వ్యాసాల కొరకు అర్జున్ (అయోమయనివృత్తి) చూడండి.*

**అర్జున్** అనే పేరుతో ప్రసిద్ధమైన **శ్రీనివాస సర్జా** ఒక భారతీయ నటుడు, దర్శకుడు, నిర్మాత. ప్రధానంగా తమిళ చిత్రపరిశ్రమలో, ఇంకా తెలుగు, కన్నడ, మలయాళ, హిందీ చలనచిత్రాల్లో కూడా పనిచేశాడు. మొత్తం 160 సినిమాలకుపైగా నటించాడు. వీటిలో చాలా వరకు కథానాయక పాత్రలే. 12 సినిమాలకు దర్శకత్వం వహించాడు. యాక్షన్ ప్రధానమైన చిత్రాల్లో నటించినందుకు గుర్తింపుగా ఈయనను మీడియాలో *యాక్షన్ కింగ్* అనే బిరుదుతో పిలుస్తుంటారు. భారతదేశంలో అన్ని రాష్ట్రాల నుంచి ఫ్యాన్స్ ఉన్న కొద్ది దక్షిణాది తారల్లో ఈయనా ఒకడు. 2026 తెలుగు చిత్రం సీతా పయనం నకు ఆయన దర్శకత్వం, రచనలతో పాటు నిర్మాత, డిస్ట్రిబ్యూటర్ గా కూడా వ్యవహరించాడు. ఇందులో అతిథి పాత్ర కూడా పోషించాడు.

ఆయన 2026లో సీతా పయనం సినిమాతో దర్శకుడిగా అరంగ్రేటం చేశాడు.

## వ్యక్తిగత జీవితం

ఇతని వివాహము నివేదితతో జరిగింది. వీరికి ఇద్దరు పిల్లలు, ఐశ్వర్య సర్జా, అంజనా సర్జా. ఇతను హనుమంతుని వీర భక్తుడు. ఈ కారణం చేతనే శ్రీఆంజనేయం చిత్రంలో ఆంజనేయునిగా నటించాడు. అర్జున్ అన్న కుమారుడు చిరంజీవి సర్జా కన్నడ సినిమాల్లో నటించాడు.

## అర్జున్ సినిమాలు

### తెలుగు

* మా పల్లెలో గోపాలుడు (1985)
* మన్నెంలో మొనగాడు (1986)
* కౌబాయ్ నెం.1 (1986)
* కోనసీమ కుర్రాడు (1986)
* చిన్నారి దేవత (1987)
* తాయారమ్మ తాండవ కృష్ణ (1987)
* త్రిమూర్తులు (1987)
* మొనగాడు (1987)
* రాక్షస సంహారం (1987)
* డాక్టర్ గారి అబ్బాయ్ (1988)
* చట్టంతో చదరంగం (1988)
* వేగుచుక్క పగటిచుక్క (1988)
* సిరిపురం చిన్నోడు (1988)
* కూలీ (1988)
* ఆగష్టు 15 రాత్రి (1988)
* ప్రజాప్రతిఘటన (1990)
* జెంటిల్ మాన్ (1993)
* మావూరి మరాజు (1994)
* కోనసీమ మొనగాడు (1996)
* ద్రోహి (1995)
* గ్యాంగ్ ఫైటర్ (1996)
* శుభవార్త (1998)
* బోస్ (2000)
* టు లేడీస్ అండ్ జెంటిల్ మేన్ (2001)
* శ్రీ మంజునాథ (2001)
* హనుమాన్ జంక్షన్ (2001)
* పుట్టింటికి రా చెల్లి (2004)
* శ్రీఆంజనేయం (2004)
* స్వాగతం (2008)
* రామ రామ కృష్ణ కృష్ణ (2010)
* వాయుపుత్ర
* సింహబలుడు
* గిరి
* గ్యాంబ్లర్
* ఘరానా ఇన్ స్పెక్టర్
* ఒకే ఒక్కడు
* శివకాశి
* మరక్కార్: అరేబియా సముద్ర సింహం (2021)
* ఇద్దరు (2023)
* సీతా పయనం (2026)

### తమిళం

* యార్? (1985)
* ఫ్రెండ్‌షిప్‌
* శక్తి
* గోకులం (1993)
* అగత్యా (2025)

## మూలాలు

## బయటి లంకెలు

* ఇంటర్నెట్ మూవీ డేటాబేసు లో అర్జున్ సర్జా పేజీ
# నర్రా వెంకటేశ్వర రావు

| నర్రా వెంకటేశ్వర రావు |
| --- |
| జననం | 1947 ప్రకాశం జిల్లా |
| మరణం | 2009 డిసెంబరు 27(2009-12-27) (వయసు: 62) హైదరాబాద్ |
| మరణ కారణం | గుండెపోటు |
| జాతీయత | భారతీయుడు |
| వృత్తి | నటుడు |
| క్రియాశీలక సంవత్సరాలు | 1974-2009 |
| భాగస్వామి | సుశీల |
| పిల్లలు | మురళి, వసంతలక్ష్మి |

**నర్రా వెంకటేశ్వర రావు** తెలుగు నటుడు. ఎక్కువగా సహాయ, ప్రతినాయక, హాస్య పాత్రలలో నటించాడు. ముప్ఫై సంవత్సరాలకి పైగా నటనానుభవం కలిగిన ఆయన సుమారు 500 సినిమాలకు పైగా నటించాడు. ఆయన స్వస్థలం ప్రకాశం జిల్లా, అగ్రహారం గ్రామం.

## జీవిత విశేషాలు

నర్రా వెంకటేశ్వర రావు 1947లో ప్రకాశం జిల్లాలోని అగ్రహారం అనే గ్రామంలో జన్మించాడు. చిన్నప్పటి నుంచే నాటకాలలో నటించిన అనుభం ఆయనకుంది. ఆయన భార్య పేరు సుశీల. వారికి ఒక కొడుకు మురళి, ఒక కూతురు వసంతలక్ష్మి.

## కెరీర్

ఆయన 1974లో చదువు సంస్కారం అనే సినిమా తో సినీరంగ ప్రవేశం చేశాడు. ఆయన చివరి సినిమా దాసరి నారాయణ రావు దర్శకత్వంలో వచ్చిన మేస్త్రి.

## మరణం

ఆయన డిసెంబరు 27, 2009న 62 సంవత్సరాల వయసులో గుండెపోటుతో మరణించాడు.

## నటించిన సినిమాల పాక్షిక జాబితా

* ఆటాడిస్తా (2008)
* ఆయుధం
* చట్టంతో పోరాటం
* యువతరం కదిలింది
* ప్రతిఘటన
* ఇన్స్‌పెక్టర్ ప్రతాప్ (1988)
* విజయ్ (1989)
* రేపటి పౌరులు
* కర్తవ్యం
* తొలి ప్రేమ
* పెళ్ళి చేసుకుందాం (1997)
* పవిత్ర ప్రేమ (1998)
* తెలుగోడు (1998)
* ఛలో అసెంబ్లీ (2000)
* అడవిచుక్క (2000)
* 9 నెలలు (2001)
* చిన్నా
* ఇంద్ర
* నువ్వొస్తానంటే నేనొద్దంటానా
* నేనుసైతం (2004)
* శంఖారావం (2004)
* అదిరిందయ్యా చంద్రం (2005)
* శ్లోకం (2005)
* వర్షం
* అమ్మా నాన్న లేకుంటే (2007)
* ఆపరేషన్ దుర్యోధన (2007)
* మేస్త్రి
* సాంబయ్య (1999)
* జయసింహ

## మూలాలు
# వియన్నా

| Vienna
Wien |
| --- |
| Left–right, top–bottom: City Hall, Schönbrunn Palace, Giant Wheel, Vienna State Opera, St. Stephen's Cathedral, Kunsthistorisches Museum, Stephansplatz, Sachertorte, Johann Strauss monument, Secession, Donau City, Hundertwasser House |
| FlagSealCoat of arms |
| Country |  Austria |
| State | Wien |
| ప్రభుత్వం |
|  • Mayor and Governor | Michael Häupl (SPÖ) |
|  • Vice-Mayor and Vice-Governor | Maria Vassilakou (Grüne), Renate Brauner (SPÖ); |
| విస్తీర్ణం |
|  • City | 414.65 కి.మీ2 (160.10 చ. మై) |
|  • నేల | 395.26 కి.మీ2 (152.61 చ. మై) |
|  • Water | 19.39 కి.మీ2 (7.49 చ. మై) |
| ఎత్తు | 151 (Lobau) – 542 (Hermannskogel) మీ (495–1,778 అ.) |
| జనాభా  (2013) |
|  • City | 17,65,649  |
|  • సాంద్రత | 4,002.2/కి.మీ2 (10,366/చ. మై.) |
|  • పట్టణపు | 19,83,836 |
|  • Metro | ca. 24,19,000 |
|  • Ethnicity
 | 61.2% Austrian 38.8% Other |
|  | Statistik Austria, VCÖ – Mobilität mit Zukunft |
| కాల మండలం | UTC+1 (CET) |
|  • Summer (DST) | UTC+2 (CEST) |
| Vehicle registration | W |
| Website | www.wien.gv.at |

యునెస్కో ప్రపంచ వారసత్వ ప్రదేశం| Historic Centre of Vienna |
| --- |
| ప్రపంచ వారసత్వ ప్రదేశాల జాబితాలో సూచించబడిన పేరు |
| రకం | Cultural |
| ఎంపిక ప్రమాణం | ii, iv, vi |
| మూలం | 1033 |
| యునెస్కో ప్రాంతం | Europe and North America |
| శిలాశాసన చరిత్ర |
| శాసనాలు | 2001 (25th సమావేశం) |

**వియన్నా,** ఇది ఆస్ట్రియా రాజధాని, ఆస్ట్రియాలో అతిపెద్ద నగరం, ఆస్ట్రియా తొమ్మిది రాష్ట్రాల్లో ఒకటి. వియన్నా గురించి 1,757 మిలియన్ (మెట్రోపాలిటన్ ప్రాంతంలో 2.4 మిలియన్, ఆస్ట్రియా జనాభాలో 20% పైగా), దాని సాంస్కృతిక, ఆర్థిక, రాజకీయ కేంద్రాలు జనాభాతో ఆస్ట్రియా ప్రాథమిక నగరం . ఇది యూరోపియన్ యూనియన్ సరిహద్దు లోపల జనాభా 7 వ పెద్ద నగరం. 20 వ శతాబ్దం ప్రారంభం వరకు ఇది ప్రపంచంలో అతిపెద్ద జర్మన్ మాట్లాడే నగరం, ప్రపంచ యుద్ధంలో ఆస్ట్రో హంగేరియన్ సామ్రాజ్యం విడిపోయేంత నగరం 2 మిలియన్ ప్రజలను కలిగిఉంది. జర్మన్ స్పీకర్లలో బెర్లిన్ . వియన్నా ఐక్యరాజ్యసమితి, OPEC అనేక ప్రధాన అంతర్జాతీయ సంస్థలకు, ఆతిథ్యమిచ్చు. నగరం ఆస్ట్రియా తూర్పున ఉంది, చెక్ రిపబ్లిక్, స్లొవేకియా,, హంగేరి సరిహద్దులకు దగ్గరగా ఉంది. ఈ ప్రాంతాల్లో ఒక యూరోపియన్ సెంటరోప్ సరిహద్దు ప్రాంతంలో కలిసి పని . సమీపంలోని బ్రాటిస్లావా పాటు, వియన్నా 3 మిలియన్ల మంది ఒక మహానగర ప్రాంతంలో ఏర్పరుస్తుంది.2001 లో, కేంద్రం ఒక యునెస్కో ప్రపంచ హెరిటేజ్ సైట్గా .

## ఇవి కూడా చూడండి

వియన్నా టెక్నికల్ మ్యూజియం